CELEX: 62010CN0181
Language: sl
Date: 2010-04-09 00:00:00
Title: Zadeva C-181/10: Predlog za sprejetje predhodne odločbe, ki ga je vložilo Naczelny Sąd Administracyjny (Republika Poljska) 9. aprila 2010 – Emilian Kuć in Halina Jeziorska-Kuć proti Dyrektor Izby Skarbowej w Warszawie

3.7.2010   
            
            
               SL
            
            
               Uradni list Evropske unije
            
            
               C 179/17
            
         Predlog za sprejetje predhodne odločbe, ki ga je vložilo Naczelny Sąd Administracyjny (Republika Poljska) 9. aprila 2010 – Emilian Kuć in Halina Jeziorska-Kuć proti Dyrektor Izby Skarbowej w Warszawie
   (Zadeva C-181/10)
   2010/C 179/29
   Jezik postopka: poljščina
   
      Predložitveno sodišče
   
   Naczelny Sąd Administracyjny
   
      Stranke v postopku v glavni stvari
   
   
      Tožeča stranka: Emilian Kuć in Halina Jeziorska-Kuć
   
      Tožena stranka: Dyrektor Izby Skarbowej w Warszawie
   
      Vprašanji za predhodno odločanje
   
   
               1.
            
            
               Ali se za kmeta pavšalista v smislu člena 295(1), točka 3, Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1), ki prodaja parcele, kupljene brez DDV kot kmetijska zemljišča, namenjena opravljanju kmetijske dejavnosti, po spremembi v prostorskem načrtu pa namenjena poslovno-stanovanjski gradnji, uporabijo določbe člena 16 te direktive, v skladu s katerimi se za dobavo blaga, opravljeno za plačilo, šteje uporaba lastnih poslovnih sredstev s strani davčnega zavezanca za zasebne namene ali za druge namene kot za namene njegove dejavnosti, če je bila za to blago ali sestavine tega blaga odobrena pravica do celotnega ali delnega odbitka DDV?
            
         
               2.
            
            
               Ali se kmeta pavšalista v smislu člena 295(1), točka 3, Direktive Sveta 2006/112/ES, ki prodaja parcele, kupljene brez DDV kot kmetijska zemljišča, vnaprej namenjena opravljanju kmetijske dejavnosti, po spremembi v prostorskem načrtu pa namenjena poslovno-stanovanjski gradnji, šteje za davčnega zavezanca, ki je dolžan iz naslova te prodaje obračunavati DDV po načelih splošne ureditve?
            
         
      (1)  UL L 347, str. 1.